

МИНИСТЕРСТВО НА ЗЕМЕДЕЛИЕТО И ХРАНИТЕ

**ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН**

гр. Смолян, бул. „България” № 14, тел./факс 0301/62078, email:ODZG\_Smolyan@mzh.government.bg

 **ГОДИШЕН ДОКЛАД**

**ЗА ОЦЕНКА УДОВЛЕТВОРЕНОСТТА НА ПОТРЕБИТЕЛИТЕ НА АДМИНИСТРАТИВНИ УСЛУГИ ПРЕЗ 2023 ГОД.**

**В ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН**

 **І. Увод.**

 Годишният доклад на Областна дирекция „Земеделие“ Смолян /ОДЗ Смолян/ за 2023 г. е изготвен и публикуван на интернет страницата на дирекцията в изпълнение на чл. 24, ал. 8 от Наредбата за административното обслужване (НАО).

 Докладът е изготвен в съответствие с Методология за измерване и управление удовлетвореността на потребителите на Министерски съвет на Република България и в изпълнение на Общите стандарти за качество, регламентирани в Приложение № 7 на чл. 20, ал. 1 от НАО.

 Проучването и измерването на удовлетвореността на потребителите обхваща периода от 01.01.2023 год. до 31.12.2023 год. и има за цел:

* да подобри достъпа до административни услуги и повиши качеството им;
* да улесни потребителите на услуги при получаване на информация за предлаганите административни услуги, необходими заявления, документи, срокове и други;
* да повиши участието на потребителите в административния процес.

 Получената информация от обратната връзка е анализирана, обсъдена и заедно с резултатите от измерването на удовлетвореността и предприетите действия за подобряване на административното обслужване, е отразена в настоящия доклад.

 **ІІ. Проучване и измерване на удовлетвореността на потребителите на услуги.**

 Изследването на удовлетвореността на потребителите се осъществява чрез използване и прилагане на следните методи за обратна връзка:

 1. Извършване на анкетно проучване, чрез анонимно попълване на анкетни карти, поставени в центровете за административно обслужване на дирекцията и ОСЗ, и качени на интернет страницата на администрацията;

 2. Анализиране на информацията от поставените в ОДЗ Смолян и общинските служби по земеделие кутии за жалби, предложения и сигнали;

 3. Осигуряване на постоянна телефонна линия за връзка с потребителите;

 4. Анализ на сигнали, предложения, жалби и похвали;

 5. Провеждане на консултации със служителите.

 Анкетната карта включва общо 11 въпроса с избор от няколко предложени отговори и възможност за изразяване на мнения и препоръки в свободна форма.

 През 2023 година са попълнени общо 225 бр. анкетни карти, обобщените резултати от които са както следва:

 **1. Вашето мнение относно административното обслужване:**

* в ОДЗ централно управление – 10 бр.;
* в ОСЗ Баните – 17 бр.
* в ОСЗ Борино – 19 бр.
* в ОСЗ Девин – 37 бр.
* в ОСЗ Доспат – 20 бр.
* в ОСЗ Златоград – 22 бр.
* в ОСЗ Мадан – 15 бр.
* в ОСЗ Неделино – 35 бр.
* в ОСЗ Рудозем – 18 бр.
* в ОСЗ Смолян – 17 бр.
* в ОСЗ Чепеларе – 15 бр.

 **2. Използвали ли сте досега услугите на ОДЗ Смолян или общинските служби по земеделие /ОСЗ/ ?**

 а/ да – 99 %

 б/ не – 1 %

 **3. Лесно ли се намира информация за административните услуги, които предлагат ОДЗ Смолян и ОСЗ?**

а/ да – 99,6 %

 б/ не – 0 %

 в/ не мога да преценя – 0,4 %.

 **4. Информацията, която получихте от служителите, осъществяващи административното обслужване е:**

 **4.1. Ясна / лесно разбираема**

а/ да – 99 %

 б/ не – 0 %

 в/ не мога да преценя – 1 %

 **4.2. Изчерпателна**

 а/ да – 98 %

 б/ не – 0 %

 в/ не мога да преценя – 2 %

 **4.3. Точна**

а/ да – 98 %

 б/ не – 0 %

 в/ не мога да преценя – 2%

 **5. Служителите, които Ви обслужват:**

 **5.1. Се отнасят към Вас вежливо и с уважение**

 а/ да – 100 %

 б/ не – 0 %

 в/ не мога да преценя – 0 %

 **5.2. Имат коректно и професионално отношение**

 а/ да – 100 %

 б/ не – 0 %

 в/ не мога да преценя – 0 %

 **6. Получихте ли необходимата Ви административна услуга:**

 а/ да – 100 %

 б/ не – 0 %

 **7. Спазват ли се установените срокове за извършване на административна услуга?**

 а/ да – 97 %

 б/ не – 0 %

 в/ не мога да преценя – 3 %

 **8. Кой аспект от обслужването считате, че най-много се нуждае от подобрение?**

а/ достъпът до информация – 21 %

 б/ количеството на предоставената информация – 6 %

 в/ качеството на предоставената информация – 6 %

 г/ отношението на служителите към клиента – 5 %

 д/ професионалната квалификация на служителите – 6 %

 е/ друго /*моля уточнете*/ - 22 % са посочили, че всичко е на ниво и няма нужда от подобрение.

 Останалите 34 % от анкетираните не са дали отговор на този въпрос.

 **9. Какви са Вашите препоръки за подобряване на административното обслужване в Областна дирекция „Земеделие” Смолян и общинските служби по земеделие?**

 В по - голямата част от анкетите е посочено, че административното обслужване е на необходимото ниво и не е необходимо подобрение. Изразено е положително становище и удовлетворение от работата на служителите. Конкретните препоръки са три на брой и са както следва:

* за по добро обслужване в ОСЗ Смолян;
* за изготвяне на интерактивна карта за ползване от земеделските стопани, под формата на електронно табло в службите;
* относно въвеждането на електронните услуги.

 При анализиране на информацията от поставените кутии за жалби, предложения и сигнали, постоянната телефонна линия за връзка с потребителите и получените и заведени в деловодната система сигнали, предложения и жалби е констатирано, че няма такива във връзка с административното обслужване.

 Провеждани са консултации с ръводството и служителите, извършваши административното обслужване, на които са обсъждани: стриктното спазване на Вътрешните правила за административно обслужване и стандартите за административно обслужване, въвеждането на две нови административни услуги, подобряване на условията за по достъпно и качествено обслужване на потребителите, образци на документи, повишаване на компетентността на служителите, задължително добронамерено отношение и оказване на съдействие при попълване на документи, срокове за предоставяне на необходимите услуги и други.

 **ІІІ. Изводи от проведеното проучване, приложените методи и получените резултати:**

1. Активността на потребителите на услуги по отношение изразяване на мнение относно административното обслужване се оценява като добра. Попълнени са 225 бр. анонимни анкети, което с 51 бр. или приблизително 30 % повече в сравнение с предходната година.

 2. Предпочитаният метод за обратна връзка е анонимното анкетиране.

 3. Изключително голям процент от попълнилите анкетите са редовни потребители на услуги и имат адекватно мнение по поставените въпроси.

 4. Всички потребители попълнили анкетата са изразили мнение, че са се отнесли към тях вежливо и с уважение, и че служителите са демонстрирали коректно и професионално отношение.

 5. Няма потребители на които не е предоставена исканата услуга.

 6. Спазени стриктно са всички установени срокове.

 7. Гражданите са удовлетворени в много висока степен от служителите, предоставящи административното обслужване, като в голяма част от анкетите е изразено положително становище относно работата им.

 8. Отправени са препоръки относно подобряване достъпа до информация и количеството на предоставената информация, които са анализирани от ръководството и са предприети действия в тази насока.

 **ІV. Действия за подобряване на административното обслужване.**

1.Създаден през 2023 г. е нов център за административно обслужване в ОДЗ Смолян. Същият е разположен на входа на областна администрация, оборудван е по всички изисквания на Наредбата за административно обслужване, като са създадени отлични условия за ефективното и качествено обслужване на гражданите.

 2. Въведени са две нови административни услуги и е актуализирана информацията в регистъра на административните услуги и на интернет страницата на дирекцията относно предоставяните от ОДЗ и ОСЗ услуги.

 3. Във връзка с посочените от потребителите препоръки се подобряват дейностите във връзка с популязирането на каналите и начините за предоставяне на информация на земеделските стопани, както и качеството на същата.

 4. Извършват се проверки относно спазване на изисквания, принципите и сроковете при извършване на административното обслужване.

**ИНЖ. ГЕОРГИ КОДЖЕБАШЕВ**

*Директор на ОД „Земеделие” Смолян*

Изготвил:

Сълза Николова

Директор на дирекция АПФСДЧР